Uimhir Tacsón / Mionsonraí Moladh Moltóir Nótaí tráchta Seasamh

FAUNA – MAMMALIA

1. Hippopotamus amphibious (Dobhareach) II – I Le haistriú ó Fhoscríbhinn II go Foscríbhinn I Beinin, Buircíne Fasó, Poblacht na hAfraice Láir, an Ghabúin, an Ghuine, an Libéir, Mailí, an Nígir, an tSeineagáil, Tóga Cur i gcoinne. Ní chomhlíonann an daonra na critéir liostaithe faoi Fhoscríbhinn I. An gá atá le caomhnú feabhsaithe na speiceas i réigiúin áirithe a aithint agus a bheith toilteanach plé a dhéanamh ar an mbealach chun cinn laistigh de liostú Fhoscríbhinn II. –

2. Ceratotherium simum simum (an srónbheannach bán deisceartach) (daonra na Namaibe) I – II Daonra na Namaibe a aistriú ó Fhoscríbhinn I go Foscríbhinn II leis an nóta mínithe seo a leanas: Ionas go bhféadfar trádáil idirnáisiúnta a dhéanamh sna nithe seo a leanas, agus chun na críche sin amháin: (a) ainmhithe beo le haghaidh caomhnú in situ amháin; agus (b) trófaithe fiaigh. Measfar na heiseamail eile go léir a bheith ina n-eiseamail de speicis a chuimsítear i bhFoscríbhinn I, agus is dá réir sin a dhéanfar an trádáil iontu a rialáil. An Bhotsuáin, an Namaib Is cosúil go gcomhlíontar na critéir bhitheolaíocha le haghaidh íos-athaicmiú. Is ábhar imní, áfach, iad sonraí maidir le hatáirgeadh agus struchtúr an daonra, chomh maith le méid éifeachtach an daonra agus ilroinnt an daonra. Dá bhrí sin, ní féidir tacú ach le haistriú chuig Foscríbhinn II i gcás ainmhithe beo chun críoch caomhnaithe in situ agus chuig láithreáin laistigh de raon nádúrtha agus stairiúil na speiceas san Afraic. Ní féidir tacú le haistriú chuig Foscríbhinn II chun trádáil i dtrófaithe fiaigh a cheadú, ar chúiseanna réamhchúraim, toisc go bhfuil sé cruthaithe go bhfuil adharca srónbheannaigh de thionscnamh trófaithe fiaigh ag dul isteach i dtrádáil neamhdhleathach, agus dá ndéanfaí iad a liostú i bhFoscríbhinn II gur lú an grinnscrúdú a dhéanfadh Páirtithe allmhairiúcháin ar thrófaithe fiaigh. (-)

3. Ceratotherium simum simum (an srónbheannach bán deisceartach) (daonra Eswatini) An nóta mínithe a scriosadh atá i liosta Fhoscríbhinn II faoi láthair maidir le daonra Eswatini Eswatini Cur i gcoinne. Comhlíonann an daonra fós critéir lena liostú Fhoscríbhinn II, ach dá mba rud é go scriosfaí an nóta mínithe mar atá molta, ní chomhlíonfaí na coimircí réamhchúraim a leagtar amach i Mír A. 2. a) in Iarscríbhinn 4 de Rún Comhdhála 9.24. Dá mba rud é go ndéanfaí an trádáil adharc srónbheannach a atosú, thabharfadh sé sin comhartha a bheadh mícheart an tráth seo a bhfuil ardleibhéal póitseála agus trádála neamhdhleathaí ann. Bhainfeadh sé an bonn freisin ó ghníomhaíochtaí a lán Páirtithe chun an t-éileamh ar an speiceas sin a laghdú. –

4. Loxodontaafricana (An eilifint Afracach) (daonraí na Botsuáine, na Namaibe, na hAfraice Theas agus na Siombáibe) Leasú a dhéanamh ar Nóta Mínithe 2 a bhaineann le daonraí na Botsuáine, na Namaibe, na hAfraice Theas agus na Siombáibe Léirítear na leasuithe atá beartaithe le tréstríoc: Ionas go bhféadfar an méid seo a leanas a dhéanamh, agus chun na críche sin amháin: (a) trádáil i dtrófaithe fiaigh chun críoch neamhthráchtála (b) trádáil in ainmhithe beo go cinn scríbe iomchuí inghlactha, mar atá sainithe i Rún Comhdhála 11.20 (Rev. CoP17), i gcás na Botsuáine agus na Siombáibe agus ar mhaithe le cláir caomhnaithe in situ i gcás na Namaibe agus na hAfraice Theas; (c) trádáil i seithí; d) trádáil i bhfionnadh; (e) trádáil in earraí leathair chun críoch trádála nó neamhthrádála i gcás na Botsuáine, na Namaibe, na hAfraice Theas agus na Siombáibe ; (f) trádáil in ekipa-anna atá marcáilte agus deimhnithe ina gceann agus ina gceann agus atá ionchorpraithe i seodra críochnaithe chun críoch neamhthrádála i gcás na Namaibe agus snoiteáin eabhair chun críoch neamhthrádála i gcás na Siombáibe; (g) trádáil in amh-eabhar cláraithe (starrfhiacla iomlána agus píosaí díobh, i gcás na Botsuáine, na Namaibe, na hAfraice Theas agus na Siombáibe) faoi réir an mhéid seo a leanas: (i) stoic ar leis an rialtas iad agus atá cláraithe, agus ar de thionscnamh an Stáit iad (cé is moite den eabhar a urghabhtar agus den eabhar nach eol cad as é) agus na stoic sin amháin; (ii) trádáil le comhpháirtithe trádála a bhfuil sé deimhnithe ina leith ag an Rúnaíocht, i gcomhairle leis an mBuanchoiste, gur leor an reachtaíocht náisiúnta agus na rialuithe trádála intíre atá acu lena chinntiú nach ndéanfar athonnmhairiú ar an eabhar allmhairithe, agus go mbainisteofar é i gcomhréir le gach ceanglas de Rún Comhdhála 10.10 (Rev. COP17) maidir le monaraíocht agus trádáil intíre, agus chuig an comhpháirtithe sin amháin; (iii) ní dhéanfar an trádáil gan fíorú ón Rúnaíocht a bheith faighte ag na tíortha allmhairithe ionchasacha agus ag na stoic ar leis an rialtas iad agus atá cláraithe; (iv) ní úsáidfear na fáltais ón trádáil ach ar mhaithe le caomhnú eilifintí agus ar mhaithe le cláir caomhnaithe agus forbraíochta pobail laistigh de raon na n-eilifintí nó in aice leis, agus ar mhaithe leis na nithe sin amháin; agus Má mholann an Rúnaíocht é, féadfaidh an Buanchoiste a chinneadh go gcuirfear faoi deara go scoirfear den trádáil sin go páirteach nó go hiomlán i gcás neamhchomhlíonadh ag tíortha is onnmhaireoirí nó ag tíortha is allmhaireoirí nó i gcás ina gcruthaítear go bhfuil tionchair dhíobhálacha ag an trádáil ar dhaonraí eile eilifintí. Measfar na heiseamail eile go léir a bheith ina n-eiseamail de speicis a chuimsítear i bhFoscríbhinn I, agus is dá réir sin a dhéanfar an trádáil iontu a rialáil. an tSiombáib Cur ina choinne agus é sa staid ina bhfuil sé, ós rud é go n-osclófaí trádáil idirnáisiúnta in eabhar mar thoradh ar an athrú a iarrtar, agus, dá bhrí sin, nach n-urramaíonn sé na bearta réamhchúraim in Iarscríbhinn 4 a ghabhann le Rún Comhdhála 9.24. Dá dtiocfaí ar chomhaontú ag COP19 maidir leis na héifeachtaí a bheadh ag forchoimeádas maidir le hathruithe ar nóta mínithe (d’fhanfadh an nóta mínithe a bhí ann i bhfeidhm), agus go dteorannófaí na hathruithe a dhéanfaí ar an nóta mínithe do scriosadh codanna iomarcacha ar an díolachán aonuaire a rinneadh agus/nó do scriosadh na tagartha don rún ar bhealach a bheadh i gcomhréir le doiciméad AE 66.4.2 atá beartaithe, d’fhéadfadh an tAontas vóta a chaitheamh i bhfabhar athrú. (–)

5. Loxodontaafricana (An eilifint Afracach) (daonraí na Botsuáine, na Namaibe, na hAfraice Theas agus na Siombáibe) II – I Daonraí na Botsuáine, na Namaibe, na hAfraice Theas agus na Siombáibe a aistriú ó Fhoscríbhinn II go Foscríbhinn I Buircíne Fasó, an Ghuine Mheánchiorclach, Mailí, an tSeineagáil Ní chomhlíonann na ceithre dhaonra sin na critéir maidir le liostú i bhFoscríbhinn I. –

6. Cynomys mexicanus (an marmat machaire Meicsiceach) I – II Le haistriú ó Fhoscríbhinn I go Foscríbhinn II Meicsiceo Ní chomhlíontar a thuilleadh na critéir maidir le liostú i bhFoscríbhinn I. Ó liostaíodh an speiceas i bhFoscríbhinn I CITES in 1975, níor taifeadadh ach dhá idirbheart trádála idirnáisiúnta (agus bhain an dá idirbheart sin le samplaí chun críoch eolaíoch). Thuairiscigh Údarás um Fhorfheidhmiú an Dlí Mheicsiceo (PROFEPA) gur urghabhadh naoi n-eiseamal ó 2013 go 2019, ar an leibhéal náisiúnta. Níl aon taifead oifigiúil ann maidir le díol eiseamal den speiceas seo, ná níl margadh náisiúnta ná idirnáisiúnta ann a chuireann a ndaonraí fiáine i mbaol. +

FAUNA – AVES

7. Branta canadensis leucopareia (gé ghogalaí Ailiúit) I – II Le haistriú ó Fhoscríbhinn I go Foscríbhinn II Stáit Aontaithe Mheiriceá Tacú leis an moladh. Tá téarnamh maith déanta ag daonra an fhospeicis seo ón uair a bhí sé ar tí imeacht in éag sna 1960idí go dtí an lá inniu tráth a bhfuil 162 000 de dhaonra ann a bhainistítear go maith trí fhiach rialáilte. Ní thuairiscítear aon trádáil neamhdhleathach. +

8. Kittacinclamalabarica (an seáma bánphrompach) Le cuimsiú i bhFoscríbhinn II An Mhalaeisia, Singeapór Tacú leis an moladh, ós rud é go gcomhlíonann an speiceas critéir liostaithe Fhoscríbhinn II. Mar gheall ar a chumas cantana, tá an speiceas seo ar cheann de na speicis is luachmhaire i dtrádáil éan cliabháin Oirdheisceart na hÁise agus baineann sé leis na speicis is mó úsáid i gcomórtais cantana. +

9. Pycnonotus zeylanicus (an bulbal ceannbhuí) II – I Le haistriú ó Fhoscríbhinn II go Foscríbhinn I An Mhalaeisia, Singeapór, Stáit Aontaithe Mheiriceá Tacú leis an moladh. Comhlíonann an speiceas seo na critéir bhitheolaíocha in Iarscríbhinn 1 a ghabhann le Rún Comhdhála 9.24 (Rev. COP17). +

10. Phoebastria albatrus (an t-albatras earrghearr) I – II Le haistriú ó Fhoscríbhinn I go Foscríbhinn II Stáit Aontaithe Mheiriceá Tacú leis an moladh ós rud é nach bhfuil an trádáil idirnáisiúnta ina bagairt a thuilleadh agus nach bhfuil éileamh mór ar na speicis a thuilleadh. Mar sin féin, ós rud é go bhfuil an daonra fós an-bheag agus leochaileach, ba cheart na Stáit Aontaithe agus stáit raoin eile a spreagadh chun a áirithiú go ndéanfar bearta caomhnúcháin iomchuí chun a áirithiú go mbeidh an daonra cobhsaí agus ag dul i méid. +

FAUNA – REPTILIA

11. Caiman latirostris (an cadhman srónleathan) (daonra na Brasaíle) I – II Daonra na Brasaíle a aistriú ó Fhoscríbhinn I go Foscríbhinn II an Bhrasaíl Tacú leis, toisc go bhfuil an speiceas forleathan agus flúirseach in go leor áiteanna ó na 1990í agus nach bhfuil aon riosca díothaithe sa todhchaí intuartha. Comhlíontar na bearta réamhchúraim de réir Iarscríbhinn 4, mhír A 2 a ii), a ghabhann le Rún 9.24 (rev.) agus ní bheadh údar leis na bearta sin a choinneáil i bhFoscríbhinn I i gcomhréir le hAirteagal II mír 1 den Choinbhinsiún. +

12. Crocodylusporosus (an crogall sáile) (daonra Oileáin Palawan (na hOileáin Fhilipíneacha)) I – II Daonra Oileáin Palawan (na hOileáin Fhilipíneacha) a aistriú ó Fhoscríbhinn I go Foscríbhinn II agus cuóta nialais leis sin le haghaidh onnmhairiú eiseamal fiáin na hOileáin Fhilipíneacha Tacú leis, ós rud é nach bhfuil an speiceas faoi bhagairt go háitiúil ná fud an domhain agus go bhforáiltear do bheart réamhchúraim sa chuóta nialais onnmhairiúcháin d’eiseamail fhiáine i gcomhréir le hIarscríbhinn 4, mír A 2 a iii), a ghabhann le Rún 9.24 (rev.). +

13. Crocodylussiamensis (an crogall Siamach) (daonra na Téalainne) I – II Daonra na Téalainne a aistriú ó Fhoscríbhinn I go Foscríbhinn II agus cuóta nialasach leis sin le haghaidh eiseamail fhiáine an Téalainn Cur i gcoinne, toisc go bhfuil an daonra fiáin fós an-bheag agus go bhfuil sé faoi bhagairt a dhíothaithe. Tá na critéir bhitheolaíocha maidir le liostú Fhoscríbhinn I fós á gcomhlíonadh. –

14. Physignathus cocincinus (dragan uisce Síneach) 0 – II Le cuimsiú i bhFoscríbhinn II An tAontas Eorpach, Vítneam Moladh ón Aontas +

15. Cyrtodactylus jeyporensis (geiceo cnoic Patinghe) 0 – II Le cuimsiú i bhFoscríbhinn II An India Tacú leis, toisc go gcomhlíontar critéir Fhoscríbhinn II. Tá an speiceas teoranta do líon beag áiteanna agus is dócha go bhfuil méid beag daonra ann. Níl an speiceas faoi bhagairt a dhíothaithe faoi láthair, ach i ndáil le méid an daonra, tá an t-éileamh ar thrádáil ard go leor chun bagairt ar mharthanas an speicis a léiriú. +

16. Tarentola chazaliae (an geiceo clogadcheannach) 0 – II Le cuimsiú i bhFoscríbhinn II An Mháratáin, an tSeineagáil Déantar líon ard den speiceas a thrádáil ó am go chéile ar a laghad, rud a d’fhéadfadh an daonra áitiúil agus leanúnachas an raoin a chur i mbaol. Is gá trádáil faoi Fhoscríbhinn II a rialáil chun cosc a chur ar thrádáil dhíobhálach a d’fhéadfadh an speiceas a chur i mbaol. +

17. Phrynosoma platyrhinos (an laghairt adharcach ghaineamhlaigh) 0 – II Le cuimsiú i bhFoscríbhinn II Stáit Aontaithe Mheiriceá Cur i gcoinne, toisc nach bhfuil na critéir á gcomhlíonadh. Tháinig laghdú ar leibhéil trádála le blianta beaga anuas agus ní léir go bhfuil meath ar an daonra a d’fhéadfadh an speiceas a chur i mbaol amach anseo. –

18. Phrynosoma spp. (laghairteanna adharcacha) 0 – II Le cuimsiú i bhFoscríbhinn II Meicsiceo Ní féidir tacú leis an moladh mar atá sé ach is féidir breithniú ar speicis áirithe a chomhlíonann na critéir a liostú. (–)

19. Tiliqua adelaidensis (an mhionlaghairt ghormtheangach) 0 – I Le cuimsiú i bhFoscríbhinn I an Astráil Tacú leis. Comhlíonann an speiceas roinnt critéir liostaithe a leagtar amach in Iarscríbhinn 1, míreanna B agus C. +

20. Epicrates inornatus (an bua Pórtó Ríceach) I – II Le haistriú ó Fhoscríbhinn I go Foscríbhinn II Stáit Aontaithe Mheiriceá Tacú leis an moladh. Níl an speiceas seo faoi bhagairt níos mó agus tá éileamh íseal ann. Dá bhrí sin, ní chomhlíonann an speiceas critéir Fhoscríbhinn I a thuilleadh. +

21. Crotalus horridus (an nathair shligreach feá) 0 – II Le cuimsiú i bhFoscríbhinn II Stáit Aontaithe Mheiriceá Cur i gcoinne, toisc go bhfuil an trádáil idirnáisiúnta chomh híseal sin nach féidir léi an speiceas coitianta agus forleathan sin a chur i mbaol agus nach gcomhlíontar na critéir liostaithe. –

22. Chelus fimbriata agus C. orinocensis (an matamata Amasónach agus an matamata Oranócóch) 0 – II Le cuimsiú i bhFoscríbhinn II an Bhrasaíl, an Cholóim, Cósta Ríce, Peiriú Cuirtear sonraí neamhréireacha i láthair sa mholadh maidir le foinse na n-eiseamal sa trádáil dhleathach agus neamhdhleathach agus tá easpa sonraí ann maidir le daonraí reatha. Ina fhoirm reatha, ní léiríonn an moladh go bhfuil an speiceas faoi bhagairt, ná go bhfuil tionchar díobhálach ag an trádáil ar a mharthanas. D’fhéadfaí tacú leis an moladh dá gcuirfeadh na moltóirí fianaise ar fáil gur den fhiadhúlra na heiseamail a trádáladh go neamhdhleathach agus/nó go ndéantar eiseamail a tógadh go neamhdhleathach ar rainsí a chur isteach sna feirmeacha pórúcháin trí sciúradh fiadhúlra, agus nach féidir é sin a chosc gan an speiceas a liostú i bhFoscríbhinn II. Cuirfear bailchríoch ar sheasamh an Aontais nuair a gheofar faisnéis bhreise ó Pheiriú. (+)

23. Macrochelys temminckii agus Chelydra serpentine (an turtar sclamhach ailigéadair agus an turtar sclamhach coiteann) 0 – II Le cuimsiú i bhFoscríbhinn II Stáit Aontaithe Mheiriceá Cur i gcoinne an togra mar a tíolacadh é ach tacú le cuimsiú Macrochelys temminckii amháin i bhFoscríbhinn II. Ní éascódh liostú Chelydra serpentina i gcomhréir le hAirteagal II 2 rialú éifeachtach na trádála i Macrochelys temminckii, bheadh ina chúis le saincheisteanna cosúlachta maidir le Chelydra rossingnonii agus C. acutirostris agus mhéadódh sé ar an mbrú trádála ar na speicis leochaileacha seo. (–)

24. Graptemys barbouri, G. ernsti, G. gibbonsi, G. pearlensis agus G. pulchra (turtar mapa Barbour, turtar mapa Escambia, turtar mapa Pascagoula, turtar mapa Pearl River, turtar mapa Alabama) 0 – II Le cuimsiú i bhFoscríbhinn II Stáit Aontaithe Mheiriceá Tá trádáil idirnáisiúnta i ngach ceann de na cúig speiceas chomh híseal sin, agus ní dhéantar (beagnach) ach i bhfoinse C amháin í, nach bhfuiltear ag súil go mbeidh tionchar diúltach aici orthu. Níl critéir Fhoscríbhinn II comhlíonta. Cé go léirítear go bhfuil tionchar ag bagairtí iomadúla ar gach speiceas, níl aon léiriú ann go bhfuil trádáil ina measc. (–)

25. Batagur kachuga (an turtar díonbhlaoscach deargchorónach) II – I Le haistriú ó Fhoscríbhinn II go Foscríbhinn I An India Tacú leis an moladh. Comhlíonann an speiceas critéir liostaithe Fhoscríbhinn I go soiléir. Tá speicis faoi bhagairt agus tá sé deacair an ghnáthóg nádúrtha a chosaint. +

26. Cuora galbinifrons (turtar boscach Ind-Síneach) I – II Le haistriú ó Fhoscríbhinn II go Foscríbhinn I An tAontas Eorpach, Vítneam Moladh ón Aontas +

27. Rhinoclemmys spp. (Turtair choille nuathrópaiceacha) 0 – II Le cuimsiú i bhFoscríbhinn II An Bhrasaíl, an Cholóim, Cósta Ríce, Panama Is cosúil nach ndéantar trádáil ar líon a bheadh ábhartha don chaomhnú ach amháin i gcás Rhinoclemmys pulcherrima agus R. punctularia ach ní cheadaíonn an príomh-onnmhaireoir, Nicearagua, ach trádáil in eiseamail a phóraítear i mbraighdeanas agus níl aon fhianaise ann maidir le neamhchomhlíonadh a bhaineann le caomhnú. Is féidir le gach speiceas a aithint de réir a gceann, muineál agus dath a mblaoscanna. Dá réir sin, is cosúil nach gcomhlíontar Airteagal II 2 a nó b i gcás gach speicis agus ní thacófar leis an moladh mar a cuireadh isteach é, ach d’fhéadfaí tacú le moladh laghdaithe a bhreithniú. (–)

28. Claudius angustatus (an musc-thurtar caolcholbhach) 0 – II Le cuimsiú i bhFoscríbhinn II Meicsiceo Tacú leis an moladh. Comhlíontar critéar B d’Iarscríbhinn 2a toisc gur dócha go bhfuil méid atá ábhartha maidir le caomhnú ag baint leis an mbuaint dhleathach agus neamhdhleathach ón dúlra fiáin. +

29. Kinosternon spp. (turtair láibe) 0 – I 0 – II Kinosternon cora agus K. vogti a chuimsiú i bhFoscríbhinn I agus gach speiceas eile de Kinosternon spp. a chuimsiú i bhFoscríbhinn II An Bhrasaíl, an Cholóim, Cósta Ríce, an tSalvadóir Meicsiceo, Panama, Stáit Aontaithe Mheiriceá D’fhéadfadh an tAontas tacú le moladh níos cúinge dá gcinnfeadh na moltóirí é a theorannú do na speicis sin ar féidir a léiriú go gcomhlíonann siad na critéir liostaithe, go háirithe go ndéantar na speicis sin a thrádáil go mór. Is cosúil go gcáilíonn K. cora agus K. vogti lena liostú i bhFoscríbhinn I; is cosúil go bhfuil speicis bhreise den ghéineas incháilithe lena liostú i bhFoscríbhinn II, ach níl go leor speiceas faoi bhagairt ná ní thuairiscítear trádáil ina leith. (–)

30. Staurotypus salvinii agus S. triporcatus (an t-oll-mhusc-thurtar Meicsiceach) 0 – II Le cuimsiú i bhFos críbhinn II An tSalvadóir, Meicsiceo Tacú leis. Tá údar le Staurotypus triporcatus a liostú, toisc go bhfuil éileamh ard ar a thrádáil. Níl sé soiléir an gcomhlíonann Staurotypus salvinii na critéir bhitheolaíocha d’Fhoscríbhinn II, ach tá sé deacair é a idirdhealú ó Staurotypus triporcatus, agus is dócha nach ndéantar idirdhealú agus iad á dtrádáil, mar sin is dóichí go gcomhlíonann sé fós an critéar cosúlachta atá i Rún 9.24 (critéar A d’Iarscríbhinn 2 b). +

31. Sternotherus spp. (an musc-thurtar) 0 – II Le cuimsiú i bhFoscríbhinn II Stáit Aontaithe Mheiriceá Is fearr a chomhlíonfadh Sternotherus depressus na critéir lena n-áireamh i bhFoscríbhinn I ná i bhFoscríbhinn II. Is é S. intermedius an t-aon comhaicmeach amháin a bhfuil aon chosúlacht aige le S. depressus, ach is annamh a dhéantar an speiceas a thrádáil agus ní éascódh sé sciúradh fiadhúlra ábhartha. Déantar líon ard speicis eile a shaothrú agus a thrádáil, ach gan aon fhianaise gur bagairt é sin. Cé nach gcomhlíonann an moladh na critéir liostaithe ina n-iomláine, is féidir tacaíocht do mholadh laghdaithe, go háirithe cuimsiú S. depressus i bhFoscríbhinn II, a bhreithniú. (+)

32. Apalone spp. (an turtar blaoscbhog) 0 – II Le cuimsiú i bhFoscríbhinn II (ach amháin na fospeicis atá i bhFoscríbhinn I) Stáit Aontaithe Mheiriceá D’fhéadfaí critéar B d’Iarscríbhinn 2a a bheith á chomhlíonadh, ach tá easpa sonraí ábhartha ann maidir leis an daonra, rud a fhágann go bhfuil sé deacair tionchar na trádála ar dhaonraí fiáine a mheas. Is beag fianaise atá ann de phóitseáil Apalone spp. fiáine. Bunaithe ar éileamh an-ard, ba cheart bearta réamhchúraim a chur i bhfeidhm agus ba cheart tacú leis an moladh. +

33. Nilssonia leithii (Turtar blaoscbhog Leith) II – I Le haistriú ó Fhoscríbhinn II go Foscríbhinn I An India Tacú leis an moladh toisc go gcomhlíontar critéir maidir le liostú i bhFoscríbhinn I. Is cosúil go bhfuil an dianlaghdú daonra (níos mó ná 90 % le 30 bliain anuas) fós ag dul ar aghaidh. Ceann de na príomhbhagairtí is ea an t-éileamh ar bhia agus ar leigheas traidisiúnta na hÁise. +

FAUNA — AMPHIBIA

34. Centrolenidae spp. (froganna gloine) 0 – II Le cuimsiú i bhFoscríbhinn II An Airgintín, an Bhrasaíl, Cósta Ríce, an Cósta Eabhair, an Phoblacht Dhoiminiceach, Eacuadór, an tSalvadóir, an Ghabúin, an Ghuine, an Nígir, Panama, Peiriú, Tóga, Stáit Aontaithe Mheiriceá Is léir nach gcomhlíonann an fhine ar fad lena 158 speiceas an critéar liostaithe le haghaidh liostú i bhFoscríbhinn II. Ós rud é nach gcomhlíontar na critéir liostaithe, níor cheart tacú leis an moladh. (–)

35. Agalychnis lemur (an frog duille léamair) 0 – II É a chuimsiú i bhFoscríbhinn II agus cuóta nialais leis sin le haghaidh onnmhairiú bliantúil eiseamal a gabhadh ón bhfiadhúlra a thrádáiltear chun críoch tráchtála. an Cholóim, Cósta Ríce, an tAontas Eorpach, Panama Moladh ón Aontas +

36. Laotriton laoensis (niút faithneach Laos) 0 – II É a chuimsiú i bhFoscríbhinn II agus cuóta nialais leis le haghaidh onnmhairiú eiseamal a gabhadh ón bhfiadhúlra a thrádáiltear chun críoch tráchtála. An tAontas Eorpach Moladh ón Aontas +

FAUNA – ELASMOBRANCHII (Siorcanna)

37. Carcharhinidae spp. (An siorc sceire liath, an siorc breacdhorcha, an siorc beag-eireaballach, an siorc Gainséiseach, an siorc guaire, an siorc Boirneoch, an siorc Podaiseireach, an siorc rinndubh mínfhiaclach, an siorc buí géarfhiaclach, siorc sceireacha Mhuir Chairib, an siorc duircshrónach, an siorc oíche, an siorc bánsrónach, an siorc dubhsrónach, an siorc bánleicneach, an siorc caillte, siorc beageireaballach an Aigéin Chiúin, siorc leathan-eiteach Bhoirneo, an siorc leathan-eiteach) 0 – II Le cuimsiú i bhFoscríbhinn II An Bhanglaidéis an Cholóim, an Phoblacht Dhoiminiceach, Eacuadór, an tSalvadóir, an tAontas Eorpach, an Ghabúin, Iosrael, Oileáin Mhaildíve, Panama, an tSeineagáil, na Séiséil, Srí Lanca, Poblacht Arabach na Siria, Ríocht Aontaithe na Breataine Móire agus Thuaisceart Éireann Arna chomh-mholadh ag an Aontas Eorpach +

38. Sphyrnidae spp. (an siorc ceann casúir) 0 – II Le cuimsiú i bhFoscríbhinn II An Bhrasaíl, an Cholóim, Eacuadór, an tAontas Eorpach, Panama Moladh ón Aontas +

39. Potamotrygon albimaculata, P. henlei, P. jabuti, P. leopoldi, P. marquesi, P. signata agus P. wallacei (roc fionnuisce an gha nimhe Tapajós, roc mórfhiaclach abhann an gha nimhe, roc péarlach fionnuisce an gha nimhe, roc balscóideach bán abhann an gha nimhe, roc an gha nimhe Marques, roc abhann an gha nimhe, roc cururu an gha nimhe) 0 – II Le cuimsiú i bhFoscríbhinn II an Bhrasaíl Níl sé soiléir an gcomhlíonann gach speiceas na critéir liostaithe, ná an mbeadh an liostú ina chabhair chun dul i ngleic le trádáil neamhdhleathach. Tá cur i bhfeidhm na gcritéar cosúlachta neamhréireach. (–)

40. Rhinobatidae spp. (An giotáriasc) 0 – II Le cuimsiú i bhFoscríbhinn II Iosrael, an Chéinia, Panama, an tSeineagáil Tacú leis, toisc go bhfuil formhór na speiceas i mbaol agus faoi réir dianbhrú iascaireachta. Ní hamháin go n-áiritheodh liostú i bhFoscríbhinn II go mbeadh trádáil idirnáisiúnta neamhdhíobhálach do mharthanas na speiceas seo, ach freisin d'fhágfadh an liostú sin go bhféadfaí sonraí trádála níos fearr a bhailiú. D’fhéadfadh roinnt speiceas a bheith incháilithe lena gcuimsiú i bhFoscríbhinn I amach anseo mura rialáiltear an trádáil. +

41. Hypancistrus zebra (an pleiceo séabrúil) 0 – I Le cuimsiú i bhFoscríbhinn I an Bhrasaíl Níor cheart tacú leis an moladh ina fhoirm reatha. Mar sin féin, d’fhéadfadh an tAontas tacú le moladh maidir le liostú i bhFoscríbhinn II. D’fhéadfadh sé go gcomhlíontar na critéir bhitheolaíocha le haghaidh Fhoscríbhinn I i gcás an speicis, ach, cé gur cosúil gurb ann do thrádáil neamhdhleathach ón mBrasaíl, níl sé soiléir conas a théann an trádáil seo i gcion ar dhaonraí fiáine. (–)

FAUNA – HOLOTHUROIDEA

42. Thelenota spp. (an súmaire cladaigh anannúil, an t-ollsúmaire cladaigh, an súmaire cladaigh deargstríocach) 0 – II Le cuimsiú i bhFoscríbhinn II An tAontas Eorpach, na Séiséil, Stáit Aontaithe Mheiriceá Moladh ón Aontas +

FLORA (PLANDAÍ)

43. Apocynaceae, Cactaceae, Cycadaceae, Dicksoniaceae, Euphorbiaceae, Gnetaceae, Liliaceae, Magnoliaceae, Nepenthaceae, Orchidaceae, Papaveraceae, Podocarpaceae, Sarraceniaceae, Trochodendraceae, Zamiaceae, Zingiberaceae Speicis flóra le nóta mínithe #1, #4, #14 agus speicis Orchidaceae spp. (magairlíní) atá liostaithe i bhFoscríbhinn-I Nóta mínithe #1 a leasú mar seo a leanas: Gach cuid agus gach díorthach, seachas: […] b) saothráin síolóige nó fíocháin a fhaightear in vitro, agus iad á n-iompar in umair steiriúla; Nóta mínithe #4 a leasú mar seo a leanas: Gach cuid agus gach díorthach, seachas: […] b) saothráin síolóige nó fíocháin a fhaightear in vitro, i solaid nó, agus iad á n-iompar in umair steiriúla; Nóta mínithe #14 a leasú mar seo a leanas: Gach cuid agus gach díorthach seachas: […] b) saothráin síolóige nó fíocháin a fhaightear in vitro, agus iad á n-iompar in umair steiriúla; […] f) táirgí críochnaithe atá pacáistithe agus ullamh do thrádáil mhiondíola; níl feidhm ag an díolúine seo maidir le sliseanna adhmaid, coirníní, clocha paidrín ná snoiteáin. Mír f) den téacs i bhFraincis de Nóta Mínithe #14 a leasú mar seo a leanas: f) les produits finis conditionnés et prêts pour la vente au détail; níl feidhm ag an díolúine seo maidir le sliseanna adhmaid, coirníní, clocha paidríní ná snoiteáin. An nóta mínithe idir lúibíní a ghabhann le Foscríbhinn I Orchidaceae sna Foscríbhinní a leasú mar seo a leanas: ORCHIDACEAE Magairlíní (Maidir le gach ceann de na speicis seo a leanas i bhFoscríbhinn-I, saothráin síolóige nó fíocháin a fhaightear in vitro, agus iad á n-iompar in umair steiriúla, ní bheidh siad faoi réir fhorálacha an Choinbhinsiúin ach amháin má chomhlíonann na heiseamail an sainmhíniú ar “arna n-iomadú go saorga” arna chomhaontú ag Comhdháil na bPáirtithe). Ceanada Tacú leis, toisc gur leasú riachtanach é chun gach cás den fhrása “i meáin sholadacha nó leachtach” a chomhchuibhiú i bhFoscríbhinní CITES agus sa tsraith haise de nótaí mínithe. +

FLORA – BIGNONIACEAE

44. Handroanthus spp., Roseodendron spp. agus Tabebuia spp. (crainn throimpéadacha) 0 – II Iad a chuimsiú i bhFoscríbhinn II le nóta mínithe #17 (Logóga, adhmad sáfa, leatháin veiníre, sraithadhmad agus adhmad claochlaithe.) An Cholóim, an tAontas Eorpach, Panama Moladh ón Aontas +

BLÁTHANNA — CRASSULACEAE

45. Rhodiola spp. (an raidióla bláthmhór, an raidióla) 0 – II Iad a chuimsiú i bhFoscríbhinn II le nóta mínithe #2 (Gach cuid agus gach díorthach seachas: a) síolta agus pailin; agus b) táirgí críochnaithe atá pacáistithe agus ullamh do thrádáil mhiondíola.) an tSín, an tAontas Eorpach, an Úcráin, Ríocht Aontaithe na Breataine Móire agus Thuaisceart Éireann, Stáit Aontaithe Mheiriceá Moladh ón Aontas +

FLORA – LEGUMINOSAE

46. Afzelia spp. (Daonraí na hAfraice) (mahagaine Afracach) 0 – II Daonraí uile na hAfraice a chuimsiú i bhFoscríbhinn II le nóta mínithe #17 (lomáin, adhmad sáfa, lomáin veiníre, sraithadhmad agus adhmad claochlaithe.) Beinin, an Cósta Eabhair, an tAontas Eorpach, an Libéir, an tSeineagáil Moladh ón Aontas +

47. Dalbergia sissoo (crann rósadhmaid thuaisceart na hIndia) II – 0 Scriosadh ó Fhoscríbhinn II an India, Neipeal Cur i gcoinne an mholta i bprionsabal toisc go bhfuil gá le saineolas speisialaithe chun idirdhealú a dhéanamh idir an speiceas seo agus speicis eile. Más féidir leis na moltóirí fianaise bhreise a chur ar fáil maidir le teicnící aitheantais atá ar fáil go héasca d’údaráis CITES, is féidir athmhachnamh a dhéanamh ar an seasamh. –

48. Dipteryx spp. (an crann barú, an crann tonca) 0 – II Iad a chuimsiú i bhFoscríbhinn II le nóta mínithe “lomáin, adhmad sáfa, lomáin veiníre, sraithadhmad. adhmad claochlaithe agus síolta” An Cholóim, an tAontas Eorpach, Panama Moladh ón Aontas +

49. Paubrasilia echinata (an crann rósadhmaid Brasaíleach) II – I Iad a aistriú ó Fhoscríbhinn II go Foscríbhinn I le nóta mínithe “Gach cuid, díorthach agus táirge críochnaithe, lena n-áirítear boghanna d’uirlisí ceoil, seachas uirlisí ceoil agus a gcodanna, atá i gcuid de threalamh ceolfhoirne taistil agus ceoltóirí aonair a bhfuil pas ceoil ar iompar leo i gcomhréir le Rún 16.8.” An Bhrasaíl Níl téacs an anótála soiléir. agus ní féidir leis an Aontas tacú leis an moladh ach amháin má leasaítear é. Cé go bhfuil comhaontú ann go bhfuil gá le rialú méadaithe ar thrádáil na speiceas agus gur cheart gach onnmhairiú ón mBrasaíl, lena n-áirítear idir bhoghanna gan bhoghribe agus bhoghanna críochnaithe, a chumhdach, ní mór ualach riaracháin iomarcach nach bhfuil gá leis chun an speiceas a chaomhnú a sheachaint agus aird chuí a thabhairt do riachtanais shonracha na ndéantóirí boghanna freisin. Ní féidir leis an Aontas teacht ar chomhaontú maidir le tagairt do rún i nóta mínithe. (+)

50. Pterocarpus spp. (daonraí na hAfraice) (an crann flannadhmaid Afracach, an crann flannadhmaid diasach, an crann flannadhmaid mionduilleach, an crann flannadhmaid cruinnduilleach, padúc Afracach) 0 – II Daonraí uile na hAfraice a chuimsiú i bhFoscríbhinn II le nóta mínithe #17 (lomáin, adhmad sáfa, lomáin veiníre, sraithadhmad agus adhmad claochlaithe) agus nótaí mínithe Pterocarpus erinaceus agus P. tinctorius, atá liostaithe cheana féin i bhFoscríbhinn II, a leasú go nóta mínithe #17 An Cósta Eabhair, an tAontas Eorpach, an Libéir, an tSeineagáil, Tóga Moladh ón Aontas +

FLORA – MELIACEAE

51. Khaya spp. (mahagaine Afracach) Daonraí uile na hAfraice a chuimsiú i bhFoscríbhinn II le nóta mínithe #17 (lomáin, adhmad sáfa, lomáin veiníre, sraithadhmad agus adhmad claochlaithe.) Beinin, an Cósta Eabhair, an tAontas Eorpach, an Libéir, an tSeineagáil Moladh ón Aontas +

FLORA – ORCHIDACEAE